สร้างความเชื่อใจกับกระต่าย ฝึกสอนกระต่าย
หาอาหารและที่อยู่อาศัยที่เหมาะสมให้กระต่าย คุณต้องทำให้กระต่ายสุขภาพแข็งแรงและมีความสุขก่อนจะพยายามฝึกมัน หากกระต่ายไม่มีความสุขหรือเจ็บป่วย มันก็น่าจะไม่สนใจการฝึกกับคุณเท่าไหร่ กระต่าย รวมถึงสัตว์เลี้ยงชนิดอื่นด้วย มักไม่ตอบสนองอย่างดีต่ออารมณ์โกรธและความรุนแรง สำนวนที่ว่า “พูดดีเป็นศรีแก่ตัว” นั้นเหมาะสำหรับการฝึกสัตว์มาก การคิดบวกและใจดีจะช่วยสร้างความเชื่อใจให้กับกระต่าย และน่าจะทำให้มันยอมทำตามคำสั่งของคุณมากกว่าใช้กำลังหรือการดุ ใช้เวลาช่วงหนึ่งของทุกวันเพื่อสอนกระต่าย คุณควรฝึกกระต่ายในเวลาครั้งละสั้นๆ ประมาณ 5-10 นาที เป้าหมายคือให้ฝึกบ่อยๆ แต่ทีละไม่นาน ในเมื่อการฝึกนั้นต้องใช้การจูงใจ คุณจะต้องหาอาหารที่จะกระตุ้นกระต่ายได้มากที่สุด ถ้าคุณไม่รู้ว่ากระต่ายของคุณชอบกินอะไรที่สุดก็ให้ทดลองไปเรื่อยๆ ถ้ากระต่ายไม่กินอาหารที่ให้ ก็จะใช้เป็นรางวัลไม่ได้ผล ถ้ากระต่ายกินอาหารอย่างเอร็ดอร่อย ก็ให้ใช้อาหารนั้นแหละในการสอน ให้กระต่ายลองอาหารชนิดใหม่ในปริมาณน้อยๆ วันละครั้ง (เพื่อป้องกันไม่ให้กระต่ายปวดท้อง) และสังเกตดูท่าทางตอบสนองของมัน เตรียมอาหารกระต่ายเอาไว้ เช่นแครอทหรือเซเลอรี ยื่นมือที่มีอาหารวางอยู่ออกไปแล้วพูดว่า “[ชื่อกระต่าย] มานี่” การทำเช่นนี้จะช่วยกระตุ้นให้กระต่ายทำอย่างเดิมอีก ระหว่างที่มันเข้ามาใกล้ ให้ออกคำสั่งเดิมอีกครั้ง ตอนแรกอย่าขยับไปไกลมาก แค่ฟุตสองฟุตก็พอ เมื่อเวลาผ่านไปนานขึ้น คุณสามารถขยับออกห่างจากกระต่ายไกลขึ้นเรื่อยๆ ได้ ถ้ากระต่ายขยับเข้าหาคุณโดยที่คุณยังไม่ได้ออกคำสั่ง ให้พูดคำสั่งขณะที่มันกำลังขยับเข้ามา ถ้ากระต่ายไม่ทำตามคำสั่งและไม่เข้าหาอาหาร ให้ขยับเข้าใกล้ตำแหน่งเดิมมากขึ้นและลองออกคำสั่งใหม่อีกครั้ง เรียกกระต่ายของคุณบ้างระหว่างวัน ใช้อาหารล่อในช่วงอาทิตย์แรกๆ เพื่อให้กระต่ายเชื่อมโยงคำสั่งนี้กับอาหาร เมื่อกระต่ายมาหาคุณทุกครั้งจากระยะใกล้ ให้เริ่มเรียกกระต่ายจากระยะที่ไกลออกไปมากขึ้น เมื่อเวลาผ่านไป ให้รางวัลกระต่ายโดยใช้ของเล่นหรือลูบตัวแทน แต่ก็ควรให้อาหารบ้างเป็นครั้งราวเพื่อไม่ให้พฤติกรรมจางไป แบบนี้จะช่วยให้กระต่ายมาหาคุณเสมอเมื่อคุณเรียก แต่ไม่ทำให้มันเสียสุขภาพ คนจำนวนมากแนะนำให้ใช้เครื่องคลิกเกอร์เพื่อให้กระต่ายสร้างความเชื่อมโมงมากขึ้น กดคลิกเกอร์ทุกครั้งที่คุณให้อาหารเป็นรางวัลให้กระต่าย เพื่อที่กระต่ายจะได้เชื่อมโยงเสียงคลิกกับอาหาร จากนั้น ขณะกำลังฝึกกระต่าย เสียงคลิกจะเป็นตัวบอกกระต่ายว่าอาหารกำลังมา พยายามคลิกเครื่องในจังหวะที่กระต่ายกำลังทำตามที่คุณต้องการพอดี เพื่อที่มันจะได้รู้ว่ามันทำอะไรถึงได้รางวัล ให้อาหารหรือรางวัลอย่างอื่นที่มันชอบภายใน 2-3 วินาทีทุกครั้งที่คลิก ถึงแม้ว่าคุณจะไม่ได้ตั้งใจคลิกก็ตาม กระต่ายจะเรียนรู้ว่าเสียงคลิกหมายถึงอาหารและพยายามทำให้มีเสียงคลิก
รองรับความต้องการพื้นฐานของกระต่าย. ทำใจให้สงบเย็นเวลาสอนกระต่าย. ใช้เวลาฝึกสอนนานๆ. ล่อกระต่ายด้วยอาหารโปรด. นั่งบนพื้นใกล้ๆ กระต่าย. ให้อาหารและชมกระต่ายหากมันเข้ามาหาคุณ. ขยับออกไปไกลอีกนิด. ยื่นอาหารและออกคำสั่งอีกครั้ง. ฝึกแบบนี้บ่อยๆ. ใช้ของเล่นหรือการลูบแทนอาหาร. ลองใช้วิธีฝึกสอนด้วยคลิกเกอร์.
https://www.wikihow.com/Teach-Your-Rabbit-to-Come-when-Called https://www.wikihow.com/Teach-Your-Rabbit-to-Come-when-Called
Building Trust with a Rabbit Training a Rabbit